王朝用 (正德陝西進士)

王朝用，字行甫，陝西鞏昌府隴西縣人，民籍。明朝政治人物。

生平
治《春秋》，十一月初五日生，行一，由國子生中式正德八年（1513年）癸酉科陝西鄉試第十一名舉人，年三十一歲中式正德十六年辛巳科會試第一百十七名，第三甲第五十八名進士《正德十六年辛巳科登科錄》。授懷寧知縣，嘉靖四年（1525年）十月选授四川道试監察御史，上疏请停织造绒服之差，两淮巡盐，巡按山西，七年以事贬和州判官《明世宗肃皇帝实录卷之九十二》：嘉靖七年九月，初御史王朝用奉差巡盐浙江，过家，与乡人柳瓒者有郤，瓒遂诬奏其居乡淫纵黩货等事。 上命逮至京鞫问，因戒御史差遣俱不许枉道还家，违者听所在官司举发，隐匿者罪同。既而尚书胡世宁、李承勋言宜存大体，乃遣锦衣卫千户张恩往会巡抚都御史勘之，至是还复命，尽白瓒挟私诬奏状，都察院谓朝用奉差，枉道回籍，及夹带乳母越关，累及有司科取，里甲不善，居乡致生疑谤，亦属有罪，请本院逮问处分如例。报可。《甘肃通志》：王朝用，字行甫，陇西人。正德十六年进士，授懐宁知县。时值盗贼蜂起，又当逆濠兵燹之馀，䘏民袪弊，敏而惠，士民懐之。擢御史，勅按鹾两淮，朝用请复旧额，商称便而课亦通。巡按山西，议平太行巨盗，谳狱摘奸，卓有风裁。未几以毁谪和州判。。十六年量移宣城县知县，以遭忌毁而罢。

家族
曾祖王仕暹；祖王原遣；父王鎰，正科；前母張氏；母張氏。具慶下，妻李氏，弟朝鳳。

註釋

Category:王姓
Category:隴西人
Category:正德八年癸酉科陕西鄉試舉人
Category:明朝懷寧縣知縣
Category:明朝四川道監察御史
Category:明朝和州判官
Category:明朝宣城县知县